**Ministru kabineta rīkojuma projekta „Par civilā eksperta dalību Eiropas Drošības un sadarbības organizācijas speciālajā novērošanas misijā Ukrainā” sākotnējās ietekmes novērtējuma ziņojums (anotācija)**

|  |  |  |
| --- | --- | --- |
| **I. Tiesību akta projekta izstrādes nepieciešamība** | | |
| 1. | Pamatojums | Starptautiskās palīdzības likuma 12. panta otrā daļa, kas nosaka, ka lēmumu par civilā eksperta piedalīšanos starptautiskajā misijā pieņem Ministru kabinets.  Ministru kabineta 2009. gada 13. janvāra noteikumu Nr.35 „Kārtība, kādā civilo ekspertu nosūta dalībai starptautiskajā misijā, un dalības finansēšanas kārtība” 6.punkts, kas nosaka, ka Ārlietu ministrija sagatavo un iesniedz noteiktā kārtībā Ministru kabinetā rīkojuma projektu par civilā eksperta dalību starptautiskajā misijā.  Eiropas Drošības un sadarbības organizācijas (turpmāk – EDSO) Pastāvīgās padomes 2016. gada 18. februāra lēmums Nr.1199 par EDSO speciālās novērošanas misijas Ukrainā darbības pagarināšanu līdz 2018. gada 31. martam.  EDSO sekretariāta 2017. gada 28. augusta vēstule par to, ka Jeļena Suvorova apstiprināta darbam EDSO speciālajā novērošanas misijā sākotnējam periodam. Ņemot vērā, ka EDSO sekretariāta vēstulē pausts lūgums sekondēt Jeļenu Suvorovu minētajam amatam cik ātri vien iespējams, Jeļena Suvorova ir paudusi gatavību uzsākt darbu, sākot no 2017. gada 1. oktobra. Līdz ar to, par sākotnējo periodu tiek noteikts laiks no 2017. gada 1. oktobra līdz 2018. gada 31. martam. |
| 2. | Pašreizējā situācija un problēmas, kuru risināšanai tiesību akta projekts izstrādāts, tiesiskā regulējuma mērķis un būtība | Ministru kabineta 2017. gada 21. februārī sēdē tika pieņemts zināšanai informatīvais ziņojums „Par Latvijas civilo ekspertu dalību starptautiskajās misijās 2017.-2019. gadā”, kā arī tika konceptuāli atbalstīta līdz 15 civilo ekspertu nosūtīšana dalībai EDSO speciālajā novērošanas misijā Ukrainā, nosakot, ka pēc informācijas saņemšanas par konkrētu ekspertu apstiprināšanu darbam misijā civilo ekspertu nosūtošajai ministrijai ir jāiesniedz Ministru kabinetā rīkojuma projekts par attiecīgo civilo ekspertu nosūtīšanu misijā un nepieciešamā finansējuma piešķiršanu no valsts budžeta programmas “Līdzekļi neparedzētiem gadījumiem”.  EDSO speciālajā novērošanas misijā Ukrainā pašlaik piedalās četri nosūtītie civilie eksperti no Latvijas. EDSO Sekretariāts 2017. gada 28. augustā ir apstiprinājis Jeļenu Suvorovu darbam EDSO speciālajā novērošanas misijā sākotnējam periodam līdz 2018. gada 31. martam, uzsākot darbu cik drīz vien iespējams. Jeļena Suvorova ir piekritusi dalībai misijā.Pēc konsultēšanās un lēmuma saskaņošanas ar EDSO sekretariātu Jeļena Suvorova ir paudusi gatavību uzsākt darbu 2017. gada 1. oktobrī. Līdz ar to, par sākotnējo periodu tiek noteikts laiks no 2017. gada 1. oktobra līdz 2018. gada 31. martam, t.i., līdz misijas mandāta beigām. Paredzams, ka pēc misijas mandāta termiņa pagarinājuma tiks lūgts pagarināt arī Jeļenas Suvorovas dalības laiku misijā.  Nosūtītajiem civilajiem ekspertiem, kas darbojas EDSO speciālajā novērošanas misijā Ukrainā, EDSO izmaksā dienas naudu *(board and lodging allowance*) 125 *euro* apmērā, no kuras ekspertam jāsedz uzturēšanās izdevumi.  Ārlietu ministrija atbilstoši Ministru kabineta 2009. gada 13. janvāra noteikumu Nr.35 „Kārtība, kādā civilo ekspertu nosūta dalībai starptautiskajā misijā, un dalības finansēšanas kārtība” 7. un 14.punktam, kā arī saskaņā ar 16.2. apakšpunktu sedz civilo ekspertu veselības apdrošināšanas izdevumus 1543 *euro* apmērā gadā katram civilajam ekspertam atbilstoši EDSO noteiktajam apmēram (mēneša izmaksas – 128,58 *euro*, kas ietver veselības apdrošināšanu, dzīvības apdrošināšanu un negadījumu invaliditātes apdrošināšanu). Saskaņā ar minēto noteikumu 14. punktu civilajiem ekspertiem netiek segti citi izdevumi. Ņemot vērā, ka Jeļenai Suvorovai sākotnējais laiks misijā ir paredzēts 6 mēneši, tad apdrošināšanas izdevumu apmērs ir 771,48 *euro*. |
| 3. | Projekta izstrādē iesaistītās institūcijas | Ārlietu ministrija, Finanšu ministrija, Tieslietu ministrija, Iekšlietu ministrija. |
| 4. | Cita informācija | Ņemot vērā to, ka civilajam ekspertam ir jāierodas darbā misijā 2017. gada 1. oktobrī, ir nepieciešams nodrošināt, lai rīkojuma projekts tiktu pieņemts ne vēlāk kā 2017. gada 26. septembrī. |

|  |  |  |
| --- | --- | --- |
| **II. Tiesību akta projekta ietekme uz sabiedrību, tautsaimniecības attīstību un administratīvo slogu** | | |
| 1. | Sabiedrības mērķgrupas, kuras tiesiskais regulējums ietekmē vai varētu ietekmēt | Rīkojuma projekts attiecas uz konkrēto civilo ekspertu Jeļenu Suvorovu. |
| 2. | Tiesiskā regulējuma ietekme uz tautsaimniecību un administratīvo slogu | Projekts šo jomu neskar |
| 3. | Administratīvo izmaksu monetārs novērtējums | Projekts šo jomu neskar |
| 4. | Cita informācija | Nav |

|  |  |  |  |  |  |
| --- | --- | --- | --- | --- | --- |
| **III. Tiesību akta projekta ietekme uz valsts budžetu un pašvaldību budžetiem** | | | | | |
| **Rādītāji** | **2017** | | Turpmākie trīs gadi (*euro*) | | |
| **2018** | **2019** | **2020** |
| saskaņā ar valsts budžetu kārtējam gadam | izmaiņas kārtējā gadā, salīdzinot ar valsts budžetu kārtējam gadam | izmaiņas, salīdzinot ar 2017. gadu | izmaiņas, salīdzinot ar 2017. gadu | izmaiņas, salīdzinot ar 2017. gadu |
| 1 | 2 | 3 | 4 | 5 | 6 |
| 1. Budžeta ieņēmumi: | 0 | 0 | 0 | 0 | 0 |
| 1.1. valsts pamatbudžets, tai skaitā ieņēmumi no maksas pakalpojumiem un citi pašu ieņēmumi | 0 | 0 | 0 | 0 | 0 |
| 1.2. valsts speciālais budžets | 0 | 0 | 0 | 0 | 0 |
| 1.3. pašvaldību budžets | 0 | 0 | 0 | 0 | 0 |
| 2. Budžeta izdevumi: | 0 | 386 | 386 | 0 | 0 |
| 2.1. valsts pamatbudžets | 0 | 386 | 386 | 0 | 0 |
| 2.2. valsts speciālais budžets | 0 | 0 | 0 | 0 | 0 |
| 2.3. pašvaldību budžets | 0 | 0 | 0 | 0 | 0 |
| 3. Finansiālā ietekme: | 0 | -386 | -386 | 0 | 0 |
| 3.1. valsts pamatbudžets | 0 | -386 | -386 | 0 | 0 |
| 3.2. speciālais budžets | 0 | 0 | 0 | 0 | 0 |
| 3.3. pašvaldību budžets | 0 | 0 | 0 | 0 | 0 |
| 4. Finanšu līdzekļi papildu izdevumu finansēšanai (kompensējošu izdevumu samazinājumu norāda ar "+" zīmi) | X | 386 | 386 | 0 | 0 |
| 0 | 0 | 0 | 0 |
| 0 | 0 | 0 | 0 |
| 5. Precizēta finansiālā ietekme: | X | 0 | 0 | 0 | 0 |
| 5.1. valsts pamatbudžets | 0 | 0 | 0 | 0 |
| 5.2. speciālais budžets | 0 | 0 | 0 | 0 |
| 5.3. pašvaldību budžets | 0 | 0 | 0 | 0 |
| 6. Detalizēts ieņēmumu un izdevumu aprēķins (ja nepieciešams, detalizētu ieņēmumu un izdevumu aprēķinu var pievienot anotācijas pielikumā): | |  |  |  |  |  | | --- | --- | --- | --- | --- | |  | **EKK** | Izdevumu aprēķins | Izdevumi 2017.-2018. gadā  (01.10.2017.-31.03.2018.) | | |  | **2017. gadā**  *(euro)* | **2018. gadā**  *(euro)* | |  | **2000** | **Preces un pakalpojumi** | **386** | **386** | |  | 2200 | Pakalpojumi | 386 | 386 | |  |  | Apdrošināšanas izdevumi | 386 | 386 | |  | Apdrošināšanas izdevumu segšana 1 eksperta nosūtīšanai EDSO speciālajā novērošanas misijā Ukrainā (apdrošināšanas izdevumu apjoms vienam ekspertam gadā ir 1543 *euro*, mēnesī 129 *euro*, par sešiem mēnešiem – 772 euro) | 386 | 386 | |  |  | **KOPĀ:** | **772** | | | | | | |
| 6.1. detalizēts ieņēmumu aprēķins |
| 6.2. detalizēts izdevumu aprēķins |
| 7. Cita informācija | Izdevumus 2017. gadā 386 *euro* apmērā sedz no valsts budžeta programmas 02.00.00 „Līdzekļi neparedzētiem gadījumiem”.  Finanšu ministrijai palielināt Ārlietu ministrijas izdevumus no dotācijas no vispārējiem ieņēmumiem budžeta programmā 97.00.00 “Nozaru vadība un politikas plānošana”386 *euro* apmērā civilā eksperta darbības nodrošināšanai no 2018. gada 1. janvāra, attiecīgi samazinot finansējumu valsts budžeta programmā 02.00.00 “Līdzekļi neparedzētiem gadījumiem”. | | | | |

|  |  |  |
| --- | --- | --- |
| **VII. Tiesību akta projekta izpildes nodrošināšana un tās ietekme uz institūcijām** | | |
| 1. | Projekta izpildē iesaistītās institūcijas | Ārlietu ministrija |
| 2. | Projekta izpildes ietekme uz pārvaldes funkcijām un institucionālo struktūru.  Jaunu institūciju izveide, esošu institūciju likvidācija vai reorganizācija, to ietekme uz institūcijas cilvēkresursiem | Projekts šo jomu neskar |
| 3. | Cita informācija | Nav |

Anotācijas IV., V., VI. sadaļa – projekts šīs jomas neskar.

Ārlietu ministra vietā –

Iekšlietu ministrs Rihards Kozlovskis

Vīza: valsts sekretārs Andrejs Pildegovičs

L.Krūmiņa

67016377, [linda.krumina@mfa.gov.lv](mailto:linda.krumina@mfa.gov.lv)